Радфорд их сургууль

Радфордын Их Сургууль 
Рэдфордын Их Сургууль нь АНУ-ын Виржиниа мужийн Радфорд хотод байрладаг улсын их сургууль юм. Энэ нь улсын докторын зэрэг олгодог найман их сургуулийн нэг юм. 1910 онд байгуулагдсан Рэдфорд нь 100 гаруй чиглэлээр бакалаврын оюутнуудад зориулсан сургалтын хөтөлбөртэй ба мэргэжлийн докторын хөтөлбөрүүдийг санал болгодог. 

 Түүх 
Pадфордын их сургуулийн түүх нь 1910 онд эмэгтэйчүүдэд зориулсан "State Normal and Industrial School for Women at Radford" нэртэйгээр байгуулагдсан үеэс эхтэй. 1924 онд нэрээ "State Teachers College at Radford" болгон өөрчилж, 1943 онд Виржиниа Техникийн Институттэй нэгтгэгдэж, 1964 онд нэгдэл татан буугдаж, 1972 онд Рэдфордын Коллеж хамтарсан боловсролын байгууллага болжээ. 1979 онд их сургууль болж, 2008 онд гурван докторын хөтөлбөрийг хэрэгжүүлсэн ба анхны докторын зэрэгээ 2011 онд гардуулсан байна. 

 Ерөнхийлөгч 

 Жон Престон МакКоннелл (John Preston McConnell), 1911–1937.
 Дэвид Уилбур Питерс (David Wilbur Peters), 1938–1951.
 Чарльз Нокс Мартин Jr. (Charles Knox Martin Jr.), 1952–1972.
 Доналд Ньютон Дедмон (Donald Newton Dedmon), 1972–1994.
 Дуглас Ковингтон (Douglas Covington), 1995–2005.
 Пенелоп Уорд Кайл (Penelope Ward Kyle), 2005–2016.
 Брайан Хемфилл (Brian Hemphill), 2016–2021.
 Кэролин Рингер Лепре (Carolyn Ringer Lepre), 2021–2022 (түр орлон гүйцэтгэгч).
 Брет С. Данилович (Bret S. Danilowicz), 2022–одоо. 

 Хөтөлбөрүүд 
Радфордын Их Сургууль нь бакалаврын 7-н чиглэлтэй бөгөөд бакалаврын чиглэлүүд нь:

 Хүмүүнлэг, нийгмийн шинжлэх ухаан
 Бизнес ба эдийн засаг
 Боловсрол ба хүний хөгжил
 Эрүүл мэнд ба хүний үйлчилгээ
 Шинжлэх ухаан ба технологи
 Урлаг, урлагийн боловсрол
 Сувилахуйн коллеж. 

Мөн магистрын урлаг, бизнес, харилцаа холбоо, зөвлөгөө, гэмт хэрэг, боловсрол, англи хэл, хөгжим, сувилахуйн чиглэлүүдийг хамардаг. Рэдфордын Их Сургуулийн Бизнес, Эдийн засгийн коллеж нь AACSB буюу Бизнесийн сургуулиудыг дэмжих нийгэмлэгийн (Association to Advance Collegiate Schools of Business)-д итгэмжлэгдсэн. 80%-иас дээш багш нар докторын эсвэл тухайн салбарын хамгийн дээд боловсролын зэрэгтэй.

Радфордын их сургуулийн Коллеж, Сургуулиуд:

 Хүмүүнлэг ба Зан үйлийн шинжлэх ухааны коллеж
 Бизнес ба Эдийн засгийн коллеж
 Боловсрол ба Хүний хөгжил судлалын коллеж
 Уолдроны Эрүүл мэнд ба Хүний үйлчилгээний коллеж
 Шинжлэх ухаан ба Технологийн коллеж
 Дүрслэх ба Гүйцэтгэх урлагийн коллеж

 Сувилахуйн коллеж ба Мөн, Сэтгэл судлалын зөвлөгөө, Биеийн эмчилгээ, Сувилахуйн дадлага чиглэлээр 3 төрлийн докторын хөтөлбөрүүд 2008, 2009, 2010 онуудад эхэлсэн.

 Байршил 
Радфордын их сургууль нь Виржиниа мужийн Радфорд хотод байрладаг бөгөөд 211 акр (0.85 км²) талбайг эзэлдэг. Энэ нь Виржиниа Хайландс бүсэд, Blue Ridge ба Allegheny уулсийн хооронд, New River мөрний газар байрладаг. 

Радфордын их сургууль нь 7815 сурагчтай ба нийт 17 шашны байгууллагагийг хамруулдаг. Эдгээр байгууллагууд нь хичээлийн жилийн туршид янз бүрийн шашны үйл ажиллагаа, зан үйлүүд зохион байгуулдаг.

 Амжилт 
Радфордын их сургууль нь 2025 оны US News & World Report-ийн жагсаалтаар Үндэсний их сургуулиудын ангилалд 315-р байр эзэлж байна. Мөн Топ олон нийтийн сургуулиуд ангилалд 170-р байр эзэлжээ.

 Радфордын их сургууль нь 2022–2023 оны “College of Distinction” шагнал хүртсэн.
 2017 онд эхэлсэн "Together" нэртэй хандивын аянаар нийт 106 сая ам.долларын хандив цуглуулсан.
 2018 онд сургуулийн бизнесийн коллеж нь 8 сая ам.долларын хувь хүний хандив авч, Sandra C. Davis болон William C. Davis-ийн нэрэмжит болсон. 
 2023–2024 онд Радфордын их сургуулийн спортын тэгш байдал, оролцоог дэмжих ажлаараа Big South Conference-ийн “Champions of Unity” шагналыг анх удаа хүртсэн.